Diari Oficial de la Generalitat Valenciana


Sumari del DOGV 2892, del 18-12-1996 (1996/840353)

RESOLUCIÓ de 5 de novembre de 1996, del conseller d'Obres Públiques, Urbanisme i Transports, que fa referència a la modificació número 10, que integra l'expedient de la modificació número 2, del Pla General de la Vall d'Uixó.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2892

Data del DOGV
:   18-12-1996

Secció del DOGV
:   ALTRES DISPOSICIONS

Número del document
:   1996/840353


Data del document
:   05-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 5 de novembre de 1996, del conseller d'Obres Públiques, Urbanisme i Transports, que fa referència a la modificació número 10, que integra l'expedient de la modificació número 2, del Pla General de la Vall d'Uixó.  
Vist l'expedient que fa referència al projecte de modificació número 10, que integra l'expedient de la modificació número 2, del Pla General de la Vall d'Uixó (Castelló). I, de conformitat amb els següents,  
Antecedents de fet  
Primer  
El Plenari de l'Ajuntament de la Vall d'Uixó va acordar, el 9 de febrer de 1996, sotmetre a informació pública la modificació, cosa que es va dur a terme mitjançant els anuncis publicats en el periòdic Mediterráneo, de 8 de març de 1996, i en el Diari Oficial de la Generalitat Valenciana número 2.723, de 4 d'abril de 1996. Una vegada transcorregut el període d'informació pública, durant el qual, i en relació amb la modificació de què tractem, no es van formular al·legacions, el Plenari de l'Ajuntament va aprovar provisionalment el projecte el 25 de juliol de 1996.  
El 3 de setembre de 1996 es va sol·licitar un informe de la Conselleria de Cultura, Educació i Ciència.  
La Comissió Territorial d'Urbanisme de Castelló, el 2 d'octubre de 1996, va acordar deixar sobre la taula la modificació número 10, fins que es rebera l'informe sol·licitat de la Conselleria de Cultura, Educació i Ciència, o transcorreguera el termini atorgat per a emetre'l. Fins ara no s'ha fet ús d'aquesta facultat concedida, per la qual cosa pot continuar la tramitació.  
Segon  
La documentació de la modificació número 10 està formada per memòria i full addicional del Catàleg de Béns d'Interès Cultural.  
Tercer  
El director general d'Urbanisme i Ordenació Territorial, el 4 de novembre de 1996, va emetre un informe favorable sobre l'aprovació definitiva d'aquesta modificació del Pla General de la Vall d'Uixó.  
Fonaments de dret  
Primer  
Respecte del procediment, en aquest cas, s'han observat les prescripcions legalment establertes per a les modificacions dels plans generals d'aquesta mena, que les constitueixen els articles 38 i 39, per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a finalitat la inclusió explícita, en el Catàleg del Pla General de la Vall d'Uixó, de l'exigència de la Llei de Patrimoni Històric que les coves amb restes arqueològiques i altres elements es consideren bé d'interès cultural.  
Amb aquesta finalitat, s'incorpora una full addicional en el Catàleg del Pla General d'Ordenació Urbana de la Vall d'Uixó en què es fa la llista de tots i cadascun dels jaciments següents, els quals passen a considerar-se béns d'interès cultural:  
Relació de jaciments, llocs arqueològics o elements del patrimoni construït que es consideren d'interès cultural (BIC) d'acord amb la vigent Llei de Patrimoni Històric Espanyol.  
Denominació Època Núm de plànol   
Cova de Sant Josep Paleolític 59   
Torre de Benizahat Medieval C/ Assumpció   
El Castell Islàmic/medieval 38   
L'article 40.2 de la Llei 16/1985, de 25 de juny, de Patrimoni Històric Espanyol, estableix que "es declaren béns d'interès cultural per ministeri d'aquesta llei les coves, abrics i llocs que tinguen manifestacions d'art rupestre". D'altra banda, la disposició addicional segona d'aquesta llei indica que "es consideren així mateix d'interès cultural i queden sotmesos al règim establert en aquesta llei els béns a què fan referència els Decrets de 22 d'abril de 1949, 571/1963 i 449/1973", pel que fa a castells, muralles, torres i fortificacions, creus de terme i blasons de més de 10 anys d'antiguitat.  
La modificació consisteix simplement en la incorporació al Catàleg de la relació de jaciments, llocs arqueològics o elements del patrimoni que es consideren béns d'interès cultural, d'acord amb les disposicions anteriorment indicades de la Llei de Patrimoni Històric Espanyol.   
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no es troben objeccions ni impediments urbanístics legals que entrebanquen l'aprovació definitiva d'aquesta modificació del Pla General d'Ordenació Urbana de la Vall d'Uixó.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb el que estableix l'article 38.3 de l'esmentada Llei Reguladora de l'Activitat Urbanística, en relació amb l'article 6.d, del Decret 77/96, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vists els preceptes legals esmentats i la resta de normativa aplicable, a proposta del director general d'Urbanisme i Ordenació Territorial, resolc:  
Aprovar definitivament la modificació número 10, que integra l'expedient de la modificació número 2, del Pla General de la Vall d'Uixó.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no cal la notificació individualitzada.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, a comptar des del dia de la notificació o publicació d'aquesta.   
Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que hom puga interposar qualsevol altre recurs que estime oportú."  
València, 5 de novembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.